אר ג'יי מיט

רוי פרנק "אר ג'יי" מיט השלישי (באנגלית: Roy Frank "RJ" Mitte III; נולד ב-21 באוגוסט 1992) הוא שחקן אמריקאי, המוכר בזכות תפקידו בתור וולטר "פלין" וייט ג'וניור בסדרה "שובר שורות".

 ביוגרפיה 
מיט נולד בעיר ג'קסון, מיסיסיפי, הוא נולד בניתוח קיסרי חירום ולא נשם בזמן לידתו, מה שגרם לנזק מוחי קבוע. הוא אומץ כמה שבועות לאחר מכן על ידי רוי פרנק מיט ג'וניור ודיינה מיט, שלימים נפרדו. הוא אובחן עם שיתוק מוחין בגיל שלוש, והרופאים הכניסו את רגליו לגבס למשך שישה חודשים בניסיון ליישר את רגליו.

מיט השתמש בקביים לאורך רוב ילדותו; עם זאת, עם הזמן, הגוף שלו התחזק באמצעות ספורט ופעילות גופנית; והוא כבר לא נזקק למכשירי הליכה בשנות העשרה שלו. בשנת 2006, הוא עבר עם משפחתו ללוס אנג'לס, שם קיבלה אחותו הצעירה לאסיאן קארייר הצעה לתפקיד בפרויקט קולנועי.

מיט גדל על ידי אמו בעקבות פרידת הוריו, ומגיל 13 היה אחראי כלכלית למשפחתו, שכללה עד אז גם את אחותו שנולדה כשמיט הייה בן 11. 

 קריירה 
החל לגלות עניין במשחק מגיל צעיר ואף לקח מספר שיעורי משחק מקצועיים. מיט נבחן למספר פרסומות ולתוכניות טלוויזיה, בראשן "האנה מונטנה" ו"כולם אוהבים את ריימונד". 

בשנת 2008 זכה לחשיפה ראשונה כאשר קיבל את התפקיד של וולטר וייט ג'וניור בנו של וולטר וייט (בריאן קראנסטון) הסובל משיתוק מוחין. מיט הסובל גם בחייו האישיים משיתוק מוחין נבחר על ידי ארגון גילדת שחקני המסך לשמש כדובר עבור שחקנים עם מוגבלויות.

בשנת 2011 הוא הפיק סרט תיעודי "Vanished: The Tara Calico Story" על פרשת טארה קאליקו.

בשנת 2014 שיחק בעונה השלישית של הסדרה "הוחלפו בלידתן", בתפקיד משני - קמפבל בינגמן.

בשנת 2015 שיחק בדרמת הפשע "Dixieland" בכיכובם של כריס זילקה וריילי קיאו. ביוני של אותה שנה הופיע בתצוגת אופנה של מעצבת האופנה הבריטית ויויאן וסטווד.

 פילמוגרפיה 

 קולנוע 
+שנהסרטתפקידהערות2013House of Last Thingsטים2015Dixieland סי.ג'יי2016Who's Driving Dougדאג2017The Recallברנדן2018Tiempo CompartidoטוםRiver Runs Redתומאס2019Standing Up for SunnyטראביסCarol of the Bellsסקוט ג'ונסוןAll the Little Things We Killג'יימי קינג2020The Oak Room סטיב2021סיפורו של אלוףמייק2023The Unseenטומי אולסון2024Love Me DeadאייזקTBAWesthamptonפיצ'One Eye Openבראד אוורטSomebody Like Youוויל קוליסוןButch Cassidy's Forgotten Outlawבוב מיקס

 טלוויזיה 
+שנהסדרהתפקידהערות2007האנה מונטנהתלמיד בבית ספרפרק: "Schooly Bully"2008 - 2013שובר שורותוולטר "פלין" וייט ג'וניורתפקיד ראשי (5 עונות); 62 פרקים2013וגאסראס אאוסטרפרק: "Paiutes"2014הוחלפו בלידתןקמפבל בינגמן9 פרקים2016רובוט צ'יקןוולטר "פלין" וייט ג'וניורדיבוב; פרק: "Food"2017צ'אנסמטופלפרק: "The Collected Works of William Shakespeare"On Hiatus with Monty Geerרוני ג'ונספרק: "Morning Person"2018This Closeסלומוןפרק: "Who We Are"2019Now Apocalypseליף2 פרקים2022שומרי הצדקמאסטר המחשבות7 פרקיםTBALike It Was Yesterdayקולסדרת טלוויזיה עתידית

 קישורים חיצוניים 

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:דוגמנים אמריקאים
קטגוריה:מתמודדים עם מגבלה נפשית: אמריקאים
קטגוריה:אמריקאים שנולדו ב-1992